मथुरा
मथुरा (अंगरेजी: Mathura) भारत के उत्तर प्रदेश राज्य में एक ठो शहर बा।मथुरा एगो इतिहासी एवं धार्मिक पर्यटन स्थल की रूप में प्रसिद्ध बा। लंबा समय से मथुरा प्राचीन भारतीय संस्कृति एवं सभ्यता क केंद्र रहल बा। भारतीय धर्म, दर्शन कला एवं साहित्य की निर्माण तथा विकास में मथुरा का महत्वपूर्ण योगदान सदा से रहल बा। आजो महाकवि सूरदास, संगीत क आचार्य स्वामी हरिदास, स्वामी दयानंद क गुरु स्वामी विरजानंद, कवि रसखान आदि महान हस्तीयन से ए नगरी क नाम जुड़ल बा। मथुरा के श्रीकृष्ण जन्म भूमि की नांव से भी जानल जाला।[1]
मथुरा क परिचय[संपादन करीं]
मथुरा, भगवान कृष्ण क जन्मस्थली और भारत क परम प्राचीन तथा जगद्-विख्यात नगरी ह। शूरसेन देश क एइजा राजधानी रहे।[2] पौराणिक साहित्य में मथुरा के अनेक नांव से संबोधित कईल गइल बा जैसे- शूरसेन नगरी, मधुपुरी, मधुनगरी, मधुरा आदि। भारतवर्ष क उ भाग जवन हिमालय और विंध्याचल की बीच में पड़ेला ओके प्राचीनकाल में आर्यावर्त कहल जाव। एइजा पनपल भारतीय संस्कृति के जवन धारा सींचली स उ गंगा और यमुना क धारा रहली स। ए दुनुं नदी की किनारे भारतीय संस्कृति क कईगो केन्द्र बनन स और विकसित भई न स।
वाराणसी, प्रयाग, कौशाम्बी, हस्तिनापुर,कन्नौज आदि केतना ऐसन स्थान हंव स, परन्तु इ तालिका तबले पूर्ण नाहीं हो सकेले जबले एमें मथुरा क समावेश न कईल जाव। इ आगरा से दिल्ली की ओर और दिल्ली से आगरा की ओर क्रमश: 58 किलोमीटर उत्तर-पश्चिम एवं 145 किलोमीटर दक्षिण-पश्चिम में यमुना की किनारे राष्ट्रीय राजमार्ग 2 पर स्थित बा।
वाल्मीकि रामायण में मथुरा के मधुपुर चाहें मधुदानव क नगर कहल गइल बा तथा एइजा लवणासुर क राजधानी बतावल गइल बा- ए नगरी के ए प्रसंग में मधुदैत्य द्वारा बसावल, बतावल गइल बा। लवणासुर, जेके शत्रुघ्न युद्ध में हरा के मारले रह न उ एही मधुदानव क पुत्र रह न।
जनसांख्यिकी[संपादन करीं]
साल 2011 के जनगणना[3] अनुसार मथुरा के कुल शहरी जनसंख्या 349909 बाटे आ आसपास के उपशहरी इलाका के मिला लिहल जाय तब कुल जनसंख्या 454937 बा। जनसंख्या के हिसाब से ई भारत के 125वाँ शहर बाटे। जनगणना आँकड़ा के मोताबिक एह शहर में लिंगानुपात 881 आ साक्षरता के दर 74.97% बाटे।[3]
संदर्भ[संपादन करीं]
- ↑ Krishna: A Journey through the Lands & Legends of Krishna, by Dev Prasad
- ↑ "Imperial Gazetteer of India. v. 18". Digital South Asia Library. 1908. पप. 63–74.
- ↑ 3.0 3.1 "City Census 2011". census2011.co.in. पहुँचतिथी 22 नवंबर 2016.
awa_Deva bho_Deva bho_Deva bho_Deva bho_Deva bho_Deva hne_Deva bho_Deva hne_Deva eng_Latn zho_Hans szl_Latn